
Nr. 4c-2/435

PLx.153/2011/2013


BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul înlocuitor asupra cererii de reexaminare la cererea Preşedintelui României asupra Legii  privind aprobarea Ordonanței de urgență a  Guvernului nr.  117/2010 pentru modificarea şi completarea Legii nr. 571/2003 privind Codul fiscal şi reglementarea unor măsuri financiar – fiscale,  trimisă Comisiei în vederea reexaminării şi depunerii unui nou raport cu adresa nr. PLx.153/2011/2013 din 7 octombrie 2013, înregistrat sub nr. 4c-2/453 din 8 octombrie 2013, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor organice.

RAPORT ÎNLOCUITOR
asupra cererii de reexaminare asupra Legii  privind 
aprobarea Ordonanței de urgență a  Guvernului nr.  117/2010 pentru 

modificarea şi completarea Legii nr. 571/2003 privind Codul fiscal 

şi reglementarea unor măsuri financiar – fiscale
În conformitate cu prevederile art. 137 alin. (2) din Regulamentul Camerei Deputaţilor, republicat, Comisia pentru buget finanțe şi bănci a fost sesizată spre reexaminare cu Legea  privind aprobarea Ordonanței de urgență a  Guvernului nr.  117/2010 pentru modificarea şi completarea Legii nr. 571/2003 privind Codul fiscal şi reglementarea unor măsuri financiar – fiscale.
Această Lege, adoptată de Parlamentul României, a fost transmisă spre promulgare Preşedintelui României la data de 28 iunie 2013. 
În temeiul art. 77 alin. (2) din Constituţia României, republicată, Preşedintele României a formulat o cerere de reexaminare, motivând că reducerea nivelului de acciză (echivalent euro/UM) de la 100,00 la 10,00 pentru băuturile fermentate liniştit, altele decât bere şi vin) nu este oportună, fiind de natură să aibă impact negativ asupra bugetului de stat.

Senatul, în calitate de primă Cameră sesizată, a respins cererea de reexaminare trimisă de Preşedintele României şi a adoptat Legea  privind aprobarea Ordonanței de urgență a  Guvernului nr.  117/2010 pentru modificarea şi completarea Legii nr. 571/2003 privind Codul fiscal şi reglementarea unor măsuri financiar – fiscale, în şedinţa din 2 octombrie 2013.
În conformitate cu  prevederile art. 75 alin. (1) şi (3) din Constituţia României, republicată, şi ale art.92 alin. (1) din Regulamentul Camerei Deputaţilor, republicat, Camera Deputaţilor este Cameră decizională.
Conform art. 137 alin. (3) din Regulamentul Camerei Deputaților, republicat, Comisia pentru buget, finanțe și bănci a întocmit raportul cu nr. 4c-2/435 din 16.10.2013 de respingere a cererii de reexaminare trimisă de Preşedintele României şi de adoptare a Legii privind aprobarea Ordonanței de urgență a  Guvernului nr.  117/2010 pentru modificarea şi completarea Legii nr. 571/2003 privind Codul fiscal şi reglementarea unor măsuri financiar – fiscale, care a fost transmis membrilor Camerei Deputaților în vederea depunerii de amendamente.
În conformitate cu prevederile art. 61 şi art. 137 alin.(3) din Regulamentul Camerei Deputaţilor, republicat, membrii Comisiei au luat în dezbatere raportul iniţial, cererea de reexaminare, precum şi forma adoptată de Senat în şedinţa din 22 octombrie 2013
Din totalul de 33 de membri ai Comisiei pentru buget, finanţe şi bănci au fost prezenţi la dezbateri 29 deputaţi.

În urma dezbaterilor, membrii Comisiei au hotărât, cu majoritate de voturi, întocmirea unui raport înlocuitor de respingere a cererii de reexaminare trimisă de Preşedintele României, şi propun Plenului Camerei Deputaților adoptarea  Legii  privind aprobarea Ordonanței de urgență a  Guvernului nr.  117/2010 pentru modificarea şi completarea Legii nr. 571/2003 privind Codul fiscal şi reglementarea unor măsuri financiar – fiscale, în forma adoptată de Senat.
 În raport cu obiectul şi conţinutul său, Legea face parte din categoria legilor organice.

